คือวันนั้นแฟนผมประจำเดือนหายไป 1 วันพอดีแล้วก็มีอะะไรกันก่อนจะใส่ถุงยางแฟนผมก็ดูดน้ำหล่อลื่นของผมอะครับแล้วเผลอใส่ถุงยางผิดละเปลี่ยนด้านไปใส่ด้านที่ถูกละเอาของผมสอดเข้าไป จะมีโอกาสท้องไหมหรอครับ แล้วในน้ำหล่อลื่นมีอสุจิปนอยู่ไหมหรอครับ ผมกังวลมากๆทานข้าวไม่ได้เลย
สวัสดีค่ะ การมีเพศสัมพันธ์ เเละใช้ถุงยางอนามัยถุงยางอนามัยเพื่อคุมกำเนิด ถือว่าประสิทธิภาพก็ค่อนข้างดี แต่ยังมีโอกาสผิดพลาดได้ค่ะ เนื่องจากอาจหลุด รั่ว หรือฉีกขาดได้ รวมไปถึง ถ้ามีอสุจิหรือสารคัดหลั่งจากฝ่ายชายในถุงออกมาในช่องคลอด อาจต้องระวังค่ะ เนื่องจากสารคัดหลั่งอาจมีตัวอสุจิปนอยู่ได้เล็กน้อยค่ะ ส่วนปริมาณที่แน่นอนไม่สามารถบอกได้ค่ะว่าปนเปื้อนอยู่เท่าไหร่ เนืทั้งนี้ การสวมถุงยางอนามัยไปแล้ว ถอดออกเเล้วนำกลับมาใส่ซ้ำ อาจต้องดูด้วยว่ากระชับเท่าเดิมหรือไม่ เนื่องจากอาจเพิ่งความเสี่ยงในการทำให้หลวม และเพิ่มโอกาสการหลุดหรือรั่วค่ะอีกทั้งถ้าไม่ตรงกับช่วงที่มีการตกไข่ คือนับมาอีก 9-16 นับจากวันเเรกของรอบเดือนก่อน โอกาสการตั้งครรภ์จะลดลงค่ะ ดังนั้นอาจลองนับจากวันเเรกของรอบเดือนก่อนของแฟนค่ะ ว่าอยู่ในช่วงการตกไข่หรือไม่ทั้งนี้ ถ้ากังวลเรื่องการตั้งครรภ์ หรือไม่เเน่ใจว่ามีการปนเปื้อนในช่องคลอดหรือไม่ ร่วมกับถ้าไม่แน่ใจเรื่องวันที่ตกไข่ อาจรับประทานยาคุมฉุกเฉินได้ค่ะ เเต่ถ้าผ่านมาเกิน 72 ชั่วโมงเเล้วเเนะนำให้รอจนกว่าประจำเดือนรอบถัดไปจะมา ซึ่งจะเป็นการยืนยันว่าไม่มีการต้ังครรภ์เกิดขึ้นค่ะ ถ้ารอบเดือนขาดหรือเคลื่อนอาจต้องลองตรวจปัสสาวะเพื่อดูการตั้งครรภ์ร่วมด้วยค่ะ